Compromís manifesta seu agrat per l’anunci del segellat dels pous del Castor i demanen contrició al PSOE | 3x4.info
Home > El Maestrat > Compromís manifesta seu agrat per l’anunci del segellat dels pous del Castor i demanen contrició al PSOE
Compromís manifesta seu agrat per l’anunci del segellat dels pous del Castor i demanen contrició al PSOE
Publicado por: 3x4.info en El Maestrat 21 días atras	0 127 Visitas
Els senadors Mulet i Navarrete van ser incisius durant la XI legislatura reclamant aquesta mesura al Senat i reclamen ara “que ACS pague fins a l’últim cèntim del desmantellament”
València, 31 d’octubre de 2019
Els senadors de la XI Legislatura Jordi Navarrete i Carles Mulet han manifestat la seua satisfacció per l’Acord del Consell de Ministres que accedeix a posar fi a la hibernació i al segellat dels pous de la planta Castor, tal com van reclamar la passada setmana.
Carles Mulet ha indicat que “encara que tard i com sempre en període electoral, el Govern ha realitzat d’una vegada l’esperat pas que els col·lectius que sempre hem estat contraris a aquest pufode projecte estàvem reclamant, com és el segellat dels pous davant la imminent caducitat dels segells temporals”. La coalició al Senat ha realitzat des de la seua arribada a les institucions una intensa campanya de sol·licitud de documents i informes, preguntes i mocions per obtenir informació, crear una comissió d’investigació sobre això que va ser rebutjada pel PP i esvair l’opacitat que ha envoltat la lamentable resolució d’un projecte que es va evidenciar perillós i mal executat.
Navarrete ha lamentat la “irresponsabilitat” del Govern espanyol a l’hora de donar la resposta amb l’agilitat que la població requeria, després d’anys de paralitzades les infraestructures i de demores amb informes i contrainformes “que l’únic que han buscat era confirmar el que les institucions espanyoles ja van dictaminar i retardar la presa de decisions com la de hui, adoptada en període electoral”.
La passada setmana la coalició va demostrar aquesta circumstància posant en coneixement de l’opinió pública el Pla Previ de desmantellament de la infraestructura redactat en 2018. El Pla d’Hibernació va excedir els dos anys previstos i s’aproximaven a la seua caducitat dels segells temporals. “Una irresponsabilitat de la qual el PSOE només va manifestar a través de Zapatero un tímid perdó i segueixen sense mostrar el seu penediment d’una forma clara deixant-nos encara més anys aquesta ferralla en alta mar. Més demora no és acceptable, per injusta amb un territori castigat, en el qual no s’inverteix”, ha denunciat Jordi Navarrete, candidat de Més Compromís per Castelló.
El pla valora en 260 milions d’euros el desmantellament de les dues plantes i estructures. Mulet ha recordat a l’administració el seu grau de responsabilitat en tot el que ha passat i ha reclamat que “sancione Escal UGS i el grup principal, com és ACS, en cas que no desmantelle totes les instal·lacions per la seua incompetència manifesta, ja que no només ha estat la vergonya de l’enginyeria europea sinó un paradigma del poc respecte per la seguretat de la ciutadania perpetrat des de l’administració”.